Uradno ime: **United States of America**

Površina: **9.631.420 km2**

Prebivalstvo: **301.693.000**

Gl. mesto: **Washington D.C.**

Največje mesto: **New York City**

Predsednik države: **Barack Obama**

Državna ureditev: **federativna ustavna republika**

Himna: **The Star**

Uradni jezik: **angleščina**

Valuta: **Ameriški dolar ( USD $ )**

 **ZASTAVA AMERIKE**

**Združene države Amerike** so zvezna republika v [Severni Ameriki](http://sl.wikipedia.org/wiki/Severna_Amerika), sestavljena iz 48 geografsko povezanih zveznih držav in dveh ločenih. Država se razteza med [Atlantikom](http://sl.wikipedia.org/wiki/Atlantik) na vzhodu ter [Tihim oceanom](http://sl.wikipedia.org/wiki/Tihi_ocean) na zahodu in si deli severno mejo s [Kanado](http://sl.wikipedia.org/wiki/Kanada) ter južno z [Mehiko](http://sl.wikipedia.org/wiki/Mehika). Združene države merijo skoraj 10 milijonov km2 in si tako z [Kitajsko](http://sl.wikipedia.org/wiki/Ljudska_republika_Kitajska) izmenjujejo tretje mesto na [spisku svetovnih držav po površini](http://sl.wikipedia.org/wiki/Seznam_dr%C5%BEav_po_povr%C5%A1ini).

### LEGA IN POVRŠJE

ZDA ležijo v osrednjem in južnem delu severne Amerike, med Atlantskim oceanom na vzhodu, Tihim oceanom na zahodu in Mehiškim zalivom na jugovzhodu. K ZDA spadajo še Aljaska na skrajnem severozahodnem delu severne Amerike in Havajski otoki v Tihem oceanu. Na severu leži v polarnem pasu, na jugu pa v zmernem subtropskem pasu. Površje ZDA je zelo raznoliko. Najvišja točka je Mount McKinley s 6194 m, najnižja točka pa je Dolina smrti ali Death Valley z -86 m. Najdaljša reka je Mississippi, ki je dolga 3.779km. Največje jezero pa je Gornje s 83.270 kvadratnimi kilometri.

Jasno so vidne razlike med uravnanim vzhodom in goratim zahodom države. Vzhodni deli ZDA se nahajajo na geološko starih nižinah, medtem ko so zahodne regije mlajše in neuravnane.

Priobalne ravnice [Atlantika](http://sl.wikipedia.org/wiki/Atlantik) se proti zahodu dvigujejo v staro [apalaško](http://sl.wikipedia.org/wiki/Apala%C4%8Di) gorovje, ki je nizka, a pomembna naravna pregrada med obalo in osrčjem celine. Onkraj nje leži rodovitno porečje [Mississippija](http://sl.wikipedia.org/wiki/Mississippi) in [Velika jezera](http://sl.wikipedia.org/wiki/Velika_jezera), ogromna zaloga [sladke vode](http://sl.wikipedia.org/w/index.php?title=Sladka_voda&action=edit&redlink=1) [ledeniškega](http://sl.wikipedia.org/wiki/Ledenik) nastanka. Še dalje proti zahodu se le počasi dvigajo planjave [Velikega nižavja](http://sl.wikipedia.org/w/index.php?title=Veliko_ni%C5%BEavje&action=edit&redlink=1), ki ob vznožju [Skalnega gorovja](http://sl.wikipedia.org/wiki/Skalno_gorovje) na svojem zahodu dosežejo nadmorsko višino dveh kilometrov. Nižavje je le mestoma prekinjeno z vzpetinami gorskih verig [Ozark](http://sl.wikipedia.org/w/index.php?title=Ozark&action=edit&redlink=1) in [Ouachita](http://sl.wikipedia.org/w/index.php?title=Ouachita&action=edit&redlink=1). Skalno gorovje sever-jug poteka prek države iz [Kanade](http://sl.wikipedia.org/wiki/Kanada) in do [Mehike](http://sl.wikipedia.org/wiki/Mehika) čez celotne zahodne Združene države. Ob zahodnih vznožjih najdemo med gorske planote, ki so kljub imenu razmeroma razgibane. Na njihovem jugu leži [puščavski](http://sl.wikipedia.org/wiki/Pu%C5%A1%C4%8Dava) svet. Te predele od zahodne obale ločujeta verigi [Kaskadskega gorovja](http://sl.wikipedia.org/w/index.php?title=Kaskadsko_gorovje&action=edit&redlink=1) in [Sierre Nevade](http://sl.wikipedia.org/w/index.php?title=Sierra_Nevada_%28ZDA%29&action=edit&redlink=1), v okviru katere se vzpenja tudi najvišji vrh geografsko soležnih ZDA. Med obema gorovjema je tudi nizka [Velika kotlina](http://sl.wikipedia.org/w/index.php?title=Velika_kotlina&action=edit&redlink=1) z najglobljo točko 86 metrov pod morsko gladino. Povsem na zahodu se ob obalah [Pacifika](http://sl.wikipedia.org/wiki/Pacifik) vlečejo doline in manjša gorovja [pacifiškega severozahoda](http://sl.wikipedia.org/w/index.php?title=Pacifi%C5%A1ki_severozahod&action=edit&redlink=1).

[Aljasko](http://sl.wikipedia.org/wiki/Aljaska) zaznamujejo visoka gorovja in nekoliko uravnanih površij oziroma svet [tundre](http://sl.wikipedia.org/wiki/Tundra); priobalni otoki so [ognjeniškega](http://sl.wikipedia.org/wiki/Ognjenik) nastanka, npr. [Havaji](http://sl.wikipedia.org/wiki/Havaji) v [Tihem oceanu](http://sl.wikipedia.org/wiki/Tihi_ocean).

### VODOVJE

Prvi evropski priseljenci so ameriško celino našli ravno po potovanju prek [morja](http://sl.wikipedia.org/wiki/Morje). Od takrat dalje pa so bili življenjsko in razvojno odvisni od mnogih [rek](http://sl.wikipedia.org/wiki/Reka) ter [jezer](http://sl.wikipedia.org/wiki/Jezero) v Ameriki, kot npr. [Mississippi](http://sl.wikipedia.org/wiki/Mississippi), [Sveti Lovrenc](http://sl.wikipedia.org/wiki/Reka_svetega_Lovrenca), [Velika jezera](http://sl.wikipedia.org/wiki/Velika_jezera), [Missouri](http://sl.wikipedia.org/wiki/Missouri_%28reka%29) itn. Vse velike reke države tečejo pretežno na jug in so tako za razliko od za primer [sibirskih](http://sl.wikipedia.org/wiki/Sibirija) rek primerne za plovbo, saj v spodnjem toku niso zaledenele in tako prepuščajo [plavje](http://sl.wikipedia.org/wiki/Plavje), sproščajo vodotok in omogočajo uporabo plovil.

**Reka** [**Kolorado**](http://sl.wikipedia.org/wiki/Kolorado_%28reka%29) na svoji poti prek sušnega jugozahoda ZDA erodira podlago in ustvarja zanjo značilne globoke kanjone. Reka [Kolorado](http://sl.wikipedia.org/wiki/Kolorado_%28reka%29) se izliva v [Kalifornijski zaliv](http://sl.wikipedia.org/w/index.php?title=Kalifornijski_zaliv&action=edit&redlink=1).

[**Mississippi**](http://sl.wikipedia.org/wiki/Mississippi) je najdaljša reka Združenih držav; pomembna je za nastanek mnogih mest kot posledice selitev prebivalcev od njenega ustja v notranjost celine. Njeni večji pritoki so [Ohio](http://sl.wikipedia.org/wiki/Ohio_%28reka%29), [Missouri](http://sl.wikipedia.org/wiki/Missouri_%28reka%29), [Tennessee](http://sl.wikipedia.org/w/index.php?title=Tennessee_%28reka%29&action=edit&redlink=1), [Rdeča reka](http://sl.wikipedia.org/w/index.php?title=Rde%C4%8Da_reka&action=edit&redlink=1) in [Illinois](http://sl.wikipedia.org/w/index.php?title=Illinois_%28reka%29&action=edit&redlink=1).

V [Mehiški zaliv](http://sl.wikipedia.org/wiki/Mehi%C5%A1ki_zaliv) se pretaka tudi [**Rio Grande**](http://sl.wikipedia.org/wiki/Rio_Grande), reka, bistvena za sušne južne predele ZDA in Mehiko. V njenem porečju je ob sodobnem sodelovanju Mehike in ZDA prišlo do razcveta gospodarstva.

[**Jukon**](http://sl.wikipedia.org/wiki/Jukon_%28reka%29) je velika reka na Aljaski, ki se izliva v [Beringovo morje](http://sl.wikipedia.org/wiki/Beringovo_morje), človeku je služila kot sredstvo zgodnjih potovanj [rudosledcev](http://sl.wikipedia.org/w/index.php?title=Rudosledec&action=edit&redlink=1) v notranjost dežele.

[**Velika jezera**](http://sl.wikipedia.org/wiki/Velika_jezera) na [srednjem zahodu ZDA](http://sl.wikipedia.org/w/index.php?title=Srednji_zahod_ZDA&action=edit&redlink=1) so po površini največje sladkovodno telo sveta. Kotanje so ostanki [pleistocenske](http://sl.wikipedia.org/wiki/Pleistocen) poledenitve. [**Veliko slano jezero**](http://sl.wikipedia.org/w/index.php?title=Veliko_slano_jezero&action=edit&redlink=1) je kotanja v [Veliki kotlini](http://sl.wikipedia.org/w/index.php?title=Velika_kotlina&action=edit&redlink=1) na zahodu države in je pleistocenskega izvora. Zaradi neodtočne kotanje je jezero znano po veliki vsebnosti [soli](http://sl.wikipedia.org/wiki/Sol).

Več kot 2.500 kilometrov dolga obala [**Mehiškega zaliva**](http://sl.wikipedia.org/wiki/Mehi%C5%A1ki_zaliv) je nizka in [lagunastega](http://sl.wikipedia.org/wiki/Laguna) tipa, z izjemo območja Mississippijeve [delte](http://sl.wikipedia.org/wiki/Delta). Pred obalo ležijo gospodarsko pomembne razsežne zaloge [zemeljskega plina](http://sl.wikipedia.org/wiki/Zemeljski_plin) in [nafte](http://sl.wikipedia.org/wiki/Nafta). Za razliko od prej omenjenih je zelo razgibana dobrih 2 tisoč kilometrov dolga [pacifiška](http://sl.wikipedia.org/wiki/Pacifik) obala s pripadajočim gorskim pasom. Nekoliko bolj uravnana je na jugu, medtem, ko jo na severu zajema množica [zalivov](http://sl.wikipedia.org/wiki/Zaliv), [fjordov](http://sl.wikipedia.org/wiki/Fjord), [polotokov](http://sl.wikipedia.org/wiki/Polotok) in [otokov](http://sl.wikipedia.org/wiki/Otok). Naravnogeografska značilnost te obale so silovite oceanske nevihte in velika namočenost severozahodnih predelov države, pa tudi potresi zaradi lege na [Pacifiškem ognjenem obroču](http://sl.wikipedia.org/w/index.php?title=Pacifi%C5%A1ki_ognjeni_obro%C4%8D&action=edit&redlink=1).

**Obale Aljaske** ob Pacifiškem in [Arktičnem oceanu](http://sl.wikipedia.org/wiki/Arkti%C4%8Dni_ocean) so globoko razčlenjene, ob njih leži večina naselij te zvezne države. Posebna lastnost obale Havajev so [koralni grebeni](http://sl.wikipedia.org/wiki/Koralni_greben) in njen velik pomen v smislu [prometnih](http://sl.wikipedia.org/wiki/Promet) povezav.

### PODNEBJE

[Aljaska](http://sl.wikipedia.org/wiki/Aljaska) je ena izmed svetovnih regij z najbolj ostrim in hladnim podnebjem, medtem ko je [havajsko](http://sl.wikipedia.org/wiki/Havaji) povprečno vreme vlažno in [tropsko](http://sl.wikipedia.org/w/index.php?title=Tropsko_podnebje&action=edit&redlink=1). Pomembno je, da v smeri od vzhoda proti zahodu ni nobene morske pregrade, kot jo delajo na primer Alpe v Evropi.

Severovzhod Amerike ima vlažno [celinsko podnebje](http://sl.wikipedia.org/w/index.php?title=Celinsko_podnebje&action=edit&redlink=1), na jugovzhodu je vlažno subtropsko, polsuho podnebje je v Velikem nižavju zahodno od mrtve črte, na jugozahodu je suho puščavsko podnebje, [sredozemsko podnebje](http://sl.wikipedia.org/wiki/Sredozemsko_podnebje) je v [Kaliforniji](http://sl.wikipedia.org/wiki/Kalifornija), [oceansko podnebje](http://sl.wikipedia.org/w/index.php?title=Oceansko_podnebje&action=edit&redlink=1) ob zahodni obali severno od sredozemskega podnebnega pasu, [subarktično](http://sl.wikipedia.org/w/index.php?title=Subarkti%C4%8Dno_podnebje&action=edit&redlink=1) se nahaja v notranjosti, [polarno podnebje](http://sl.wikipedia.org/w/index.php?title=Polarno_podnebje&action=edit&redlink=1) pa na Aljaski, ter tropsko podnebje Havajev.

Najbolj poznana podnebna delitev Združenih držav je na vlažni vzhod dežele in suhi zahod, ki ju ločuje zahodni poldnevnik 100° z.g.š. ([mrtva črta](http://sl.wikipedia.org/w/index.php?title=Mrtva_%C4%8Drta&action=edit&redlink=1)). V prvem podnebju so padavine obilne; v severnem delu je [pozimi](http://sl.wikipedia.org/wiki/Zima) mnogo [snega](http://sl.wikipedia.org/wiki/Sneg) in mrazu, medtem ko je južni del zaznamovan z vročimi [poletji](http://sl.wikipedia.org/wiki/Poletje) in deževjem skozi vse leto. Dovolj velika stopnja vlage je tu spodbudila tradicionalno ameriško [kmetijstvo](http://sl.wikipedia.org/wiki/Kmetijstvo), ki je iztrebilo večino nekoč mogočnih [gozdov](http://sl.wikipedia.org/wiki/Gozd); danes so ti ponekod obnovljeni, na drugih mestih pa je prst postala neprimerna za rast gozdov ali [poljedelstvo](http://sl.wikipedia.org/wiki/Poljedelstvo). Temu vzhodnemu vlažnemu pasu sledi prehodni pas okoli mrtve črte, kjer tradicionalno najdejo svoje mesto visokotravne [prerije](http://sl.wikipedia.org/wiki/Prerija), te se proti zahodu spreminjajo v [stepe](http://sl.wikipedia.org/wiki/Stepa) z nizko [travo](http://sl.wikipedia.org/wiki/Trava). Naravnega rastja je danes tudi tu malo zaradi gojenja [kulturnih rastlin](http://sl.wikipedia.org/w/index.php?title=Kulturne_rastline&action=edit&redlink=1), zlasti [pšenice](http://sl.wikipedia.org/wiki/P%C5%A1enica). Suhi zahod države pa ni sposoben vzgajati kulturnih posevkov brez namakanja, saj nekateri (puščavski) predeli dobijo manj od 125 milimetrov padavin letno. V tej regiji zato med kmetijskimi panogami prevladuje [živinoreja](http://sl.wikipedia.org/wiki/%C5%BDivinoreja). Podnebna izjema zahodnih ZDA je [Kaskadsko gorovje](http://sl.wikipedia.org/w/index.php?title=Kaskadsko_gorovje&action=edit&redlink=1) in [Pacifiška gorska veriga](http://sl.wikipedia.org/w/index.php?title=Pacifi%C5%A1ka_gorska_veriga&action=edit&redlink=1), ki se napajata z zajetnimi [orografskimi padavinami](http://sl.wikipedia.org/wiki/Orografske_padavine), izhajajočimi iznad Pacifika. Ta področja zato zaznamujejo obsežni [iglasti gozdovi](http://sl.wikipedia.org/wiki/Iglasti_gozd).

**PREBIVALSTVO**

Prebivalstvo Združenih držav je rezultat stalnega priseljevanja že od evropskega odkritja celine, pa tudi naraščaja. Prvo štetje prebivalcev je zabeležilo 4 milijone ljudi, število se je do leta [1900](http://sl.wikipedia.org/wiki/1900) dvignilo na 76 milijonov in leta [2000](http://sl.wikipedia.org/wiki/2000) znašalo 281 milijonov. Naravni prirastek je 6 promilov in je tako kategoriziran kot nizek, saj svetovni naravni prirastek znaša 12,5 ‰.
Pripadniki različnih skupin so se mnogokrat selili v zase značilne regije; za [globoki jug ZDA](http://sl.wikipedia.org/w/index.php?title=Globoki_jug_ZDA&action=edit&redlink=1) je značilna velika zastopanost [afroameričanov](http://sl.wikipedia.org/w/index.php?title=Afroameri%C4%8Dani&action=edit&redlink=1), medtem ko Mehiki bližnja območja poseljuje veliko število [latinoameričanov](http://sl.wikipedia.org/w/index.php?title=Latinoameri%C4%8Dani&action=edit&redlink=1).

|  |
| --- |
| **Največja mesta ZDA po številu prebivalcev** |
| **Mesto** | **Številoprebivalcev(meje mesta)** | **Številoprebivalcev(metropolitanskoobmočje)** |
| [New York](http://sl.wikipedia.org/wiki/New_York) | 8.214.426 | 18.818.536 |
| [Los Angeles](http://sl.wikipedia.org/wiki/Los_Angeles) | 3.849.378 | 12.950.129 |
| [Chicago](http://sl.wikipedia.org/wiki/Chicago) | 2.833.321 | 9.505.748 |
| [Houston](http://sl.wikipedia.org/wiki/Houston%2C_Teksas) | 2.144.491 | 5.539.949 |
| [Phoenix](http://sl.wikipedia.org/wiki/Phoenix%2C_Arizona) | 1.512.986 | 4.039.182 |

Z okoli 83 % prebivalstva v 361 metropolitanskih območjih so Združene države visoko [urbanizirana](http://sl.wikipedia.org/w/index.php?title=Urbaniziranost&action=edit&redlink=1) država. Premorejo množico [velemest](http://sl.wikipedia.org/wiki/Velemesto), med njimi 11 od skupno 55 t.i. [svetovnih mest](http://sl.wikipedia.org/w/index.php?title=Svetovno_mesto&action=edit&redlink=1). Največja izmed njih so [New York](http://sl.wikipedia.org/wiki/New_York), [Los Angeles](http://sl.wikipedia.org/wiki/Los_Angeles) in [Chicago](http://sl.wikipedia.org/wiki/Chicago). Geografski center prebivalstva se s [starega industrializiranega severovzhoda](http://sl.wikipedia.org/w/index.php?title=Stari_severovzhod_ZDA&action=edit&redlink=1) vztrajno seli proti zahodu in jugu. Danes sta zvezni državi z največ prebivalci [Kalifornija](http://sl.wikipedia.org/wiki/Kalifornija) in [Teksas](http://sl.wikipedia.org/wiki/Teksas).

Prebivalstvo je v največji meri naseljeno ob obalah oceanov: več kot tretjina slednjega ob [Atlantiku](http://sl.wikipedia.org/wiki/Atlantik), približno šestina vzdolž [Pacifika](http://sl.wikipedia.org/wiki/Pacifik) in slaba sedmina ob obalah [Mehiškega zaliva](http://sl.wikipedia.org/wiki/Mehi%C5%A1ki_zaliv). Tudi megalopolis, največja regija zgoščene poselitve, leži ob obali. Poselitev je najredkejša v agrarnem [Velikem nižavju](http://sl.wikipedia.org/w/index.php?title=Veliko_ni%C5%BEavje&action=edit&redlink=1), saj tehnološko razvito kmetijstvo terja le malo delovne sile, medtem ko je večina Američanov zaposlenih v storitvenih dejavnostih urbanih področij. Prvotni prebivalci so bili Indijanci, Inuiti in Aleuti (eskimsko-aleutsko prebivalstvo) in danes predstavljajo le 0,9% prebivalstva.

Danes največja verska skupina so [kristjani](http://sl.wikipedia.org/wiki/Kristjani) (83 %), od katerih jih okoli tretjina ni povezana z uradno [cerkvijo](http://sl.wikipedia.org/wiki/Cerkev_%28organizacija%29). Največja izmed krščanskih skupin so protestanti, ki jih je 58%, 21% katoličanov, 6% drugih kristjanov, 2% judov, 2% muslimanov.

#### ZGODOVINA AMERIKE

Do danes raziskana zgodovina ameriškega prebivalstva se prične pred okvirno 15 tisoč leti, ko so ljudstva iz [Azije](http://sl.wikipedia.org/wiki/Azija) prečkala [Beringov preliv](http://sl.wikipedia.org/w/index.php?title=Beringov_preliv&action=edit&redlink=1). Iz njih so izšli domorodni prebivalci Amerike, edini ljudje celine do prihoda Evropejcev v [15. stoletju](http://sl.wikipedia.org/wiki/15._stoletje). Viške teh kultur so pomenile civilizacije [Aztekov](http://sl.wikipedia.org/wiki/Azteki) in [Inkov](http://sl.wikipedia.org/wiki/Inki) v [Južni Ameriki](http://sl.wikipedia.org/wiki/Ju%C5%BEna_Amerika) ter [Misisipijcev](http://sl.wikipedia.org/w/index.php?title=Misisipijci&action=edit&redlink=1) in [Pueblo](http://sl.wikipedia.org/wiki/Pueblo) v [Severni](http://sl.wikipedia.org/wiki/Severna_Amerika).

Krištof Kolumb je leta [1492](http://sl.wikipedia.org/wiki/1492) prečkal [Atlantski ocean](http://sl.wikipedia.org/wiki/Atlantski_ocean) in [12. oktobra](http://sl.wikipedia.org/wiki/12._oktober) dosegel [Ameriko](http://sl.wikipedia.org/wiki/Amerika) pod zastavo [kastiljske](http://sl.wikipedia.org/w/index.php?title=Kastilja&action=edit&redlink=1) [Španije](http://sl.wikipedia.org/wiki/%C5%A0panija). S tem prične dobo mogočne ter agresivne nadvlade zahodnega sveta nad ameriškimi in afriškimi staroselci. Pred [velikimi odkritji](http://sl.wikipedia.org/w/index.php?title=Velika_odkritja&action=edit&redlink=1) je prišlo le do bežnih stikov [Vikingov](http://sl.wikipedia.org/wiki/Vikingi) s celino okoli leta 1.000 in morebiti še evropskih ribičev v bližini leta 1480. Vzpon [Otomanskega imperija](http://sl.wikipedia.org/wiki/Otomanski_imperij) pa je spodbudil raziskovanja in z njimi dobo velikih odkritij, ki so jo načeli [Portugalci](http://sl.wikipedia.org/wiki/Portugalska), in je dodobra ter za vedno spremenila svet. [Amerigo Vespucci](http://sl.wikipedia.org/wiki/Amerigo_Vespucci) je bil prvi človek po [Krištofu Kolumbu](http://sl.wikipedia.org/wiki/Kri%C5%A1tof_Kolumb), ki je dokazal, da je novi svet, ki ga je Kolumb odkril leta [1492](http://sl.wikipedia.org/wiki/1492) [četrti kontinent](http://sl.wikipedia.org/wiki/Zdru%C5%BEene_Dr%C5%BEave_Amerike), in ne [Azija](http://sl.wikipedia.org/wiki/Azija). Ob plutju vzdolž obal Južne Amerike je potrdil, da gre za novo celino. Obilica raziskovalcev se je odpravila na raziskovanje novo odkritih zemlja. Leta 1497 je John Cabot (okoli 1450-1498) v službi angleške krone preplul viharni severni Atlantik. Poleg kolonistov, ki so jih zvabili v novo deželo obeti za zemljo ali donosno trgovino, so ustanavljali naselbine na vzhodni obali Severne Amerike predvsem privrženci radikalnih protestantskih skupnosti, ki so bili v svoji domovini ogroženi. Nekatere kolonije, na primer Marylend in Rhode Island, so svojim priseljencem protestantom in katoličanom že zgodaj zagotavljale popolno svobodo vere. Severna Amerika je tako postala – in ostala – zatočišče mnogih, ki so jih drugod zaradi njihovega verskega ali političnega prepričanja preganjali. Priseljenci so se daleč v 18. stoletje naseljevali le v ozkem obalnem pasu pred Apalači. Območje onstran višavja si je lastila Francija. Anglija je poskušala v dveh vojnah izriniti Francijo in pridobiti gospostvo nad vso severno Ameriko. Po sedem letni vojni (1756-1763) je bila Francija naposled premagana in je morala Angliji prepustiti Kanado ter vse ozemlje vzhodno od Misisipija.

**GOSPODARSTVO**

ZDA imajo najmočnejše gospodarstvo na svetu, čeprav se je zaostanek japonskega v 70. in 80. letih močno zmanjšal, neposredno konkurenco pa prinaša tudi ustanovitev Evropske gospodarske in denarne unije. Kljub temu so ZDA eden ključnih motorjev svetovnega gospodarstva vse od konca 2. svetovne vojne naprej. Temelj ameriškega gospodarstva je svobodno podjetništvo z zelo omejenimi posegi države v socialno varstvo, varstvo javnega interesa in potrošnikov (proti monopolna zakonodaja, varstvo okolja in nadzor finančnih ustanov. ZDA imajo eno naj liberalnejših gospodarstev na svetu, to pa se kaže tudi v ohlapni delovni zakonodaji, ki omogoča hiter pretok delovne sile veliko manjši skrbi države za socialno ogrožene kot v Evropi, po drugi strani pa v naraščanju razlik med 20% najbogatejših družin (40% vsega premoženja) ter 36,5 mil. prebivalcev pod uradno določeno mejo revščine (13,7% prebivalstva).

**KMETIJSTVO**

Čeprav je v kmetijstvu zaposlenih samo 3,44 milijonov ljudi, so ZDA ena največjih svetovnih pridelovalk hrane in industrijskih rastlin. Največje poljedelsko območje je Osrednje nižavje, zlasti t.i. koruzni pas med Ohiom in Nebrasko, kjer njive zavzemajo kar 75% površine. Tu sta najpomembnejša pridelka koruza (41% svetovne pridelave) in soja(52% svetovne proizvodne). Zahodno od Velikih jezer je pomembno pridelovanje krompirja in sladkorne pese, v severozahodnih delih pa poleg povrtnin in krompirja pridelujejo še silažno koruzo in drugo živinsko krmo. Pridelujejo tudi veliko mesa in vodilni so v prireji mleka. Prevladuje mesna govedoreja in mlečna govedoreja. Uspešni so tudi s perutninarstvom. Najpomembnejša sadjarska območja so na Floridi. Pridelujejo naslednjo sadje; pomaranče, jagode, marelice, kivi, nektarine, slive, breskve, hruške, mandeljni, pistacije, orehi…).

**INDUSTRIJA**

So največja svetovna industrija z vsestransko razvito industrijo, vendar pa ta ni več tako prevladujoča v svetu kot je bila med obema svetovnima vojnima ali v prvih desetletjih po 2. svetovni vojni.Ko se je v 70. letih domači trg zasitil z industrijskimi izdelki in so se ZDAzačele bolj vključevati v svetovno trgovino, se je pokazalo, da ameriška industrija v številnih panogah ni bila več sposobna konkurirati tujim, predvsem japonskim podjetjem. To je prizadelo zlasti industrijo klasičnih panog (črna in barvna metalurgija, avtomobilska, strojna, kovinska, tekstilna).Industrija si je dobro opomogla predvsem z naslonitvijo na izjemno velik raziskovalni potencial univerz in inštitutov. Tako se je industrija preusmerila na druge panoge (proizvodno zdravil in druge zahtevne opreme).

V okvir [zabavne industrije](http://sl.wikipedia.org/w/index.php?title=Zabavna_industrija&action=edit&redlink=1) se uvršča predvsem [industrija](http://sl.wikipedia.org/wiki/Industrija), locirana v [kalifornijskem](http://sl.wikipedia.org/wiki/Kalifornija) [Hollywoodu](http://sl.wikipedia.org/wiki/Hollywood) – vse odkar so podjetniki dognali, da je milo podnebje Kalifornije primerna lokacija za snemanje filmov, je to središče ameriške zabavne industrije. Ta ima še posebno velik pomen pri ameriški [kulturni kolonizaciji](http://sl.wikipedia.org/w/index.php?title=Kulturna_kolonizacija&action=edit&redlink=1) sveta. Tudi drugi posli sodijo v zabavno industrijo, tako za primer številna gledališča v [New Yorku](http://sl.wikipedia.org/wiki/New_York) in mnoge [televizijske](http://sl.wikipedia.org/wiki/Televizija) hiše v istem kraju.

Razvoj tehnologije je uveljavil poprej nepredstavljive možnosti uporabe [računalnikov](http://sl.wikipedia.org/wiki/Ra%C4%8Dunalnik), uvedel [satelite](http://sl.wikipedia.org/wiki/Satelit) in še drugače spremenil postmoderno družbo. Vsa spremljajoča tehnologija in njena uporabnost odpira enormno število novih delovnih mest na področju raziskav in aplikacij tehnologij, kar sešteto razpira povsem nove industrije. Zato nekateri strokovnjaki govorijo o samostojnem gospodarskem sektorju.

#### NARAVNA BOGASTVA

Gospodarski uspeh ZDA delno temelji na njihovih [naravnih bogastvih](http://sl.wikipedia.org/w/index.php?title=Naravna_bogastva&action=edit&redlink=1). To pomeni zgodovinsko velike površine danes močno skrčenih [gozdov](http://sl.wikipedia.org/wiki/Gozd), bogata [ribolovna](http://sl.wikipedia.org/wiki/Ribolov) območja in število [mineralnih](http://sl.wikipedia.org/w/index.php?title=Industrijski_minerali&action=edit&redlink=1) nahajališč pretežno na zahodu države – ZDA so največja proizvodnica [fosfatov](http://sl.wikipedia.org/w/index.php?title=Fosfati&action=edit&redlink=1), pa velika proizvodnica [zlata](http://sl.wikipedia.org/wiki/Zlato) in [srebra](http://sl.wikipedia.org/wiki/Srebro), [zemeljskega plina](http://sl.wikipedia.org/wiki/Zemeljski_plin) in [nafte](http://sl.wikipedia.org/wiki/Nafta) ter tudi [gradbenih](http://sl.wikipedia.org/wiki/Gradbeni%C5%A1tvo) materialov. Poleg vsega tega pa je veliko število farm oziroma rančev, kjer na velikanskih površinah pridelujejo kulturne rastline. ZDA je v notranjosti večinoma ravna, zato tam pihajo močni vetrovi, ki jih [uporabljajo](http://sl.wikipedia.org/wiki/Vetrna_energija) za proizvodnjo elektrike za gospodinjstva. Cena tako pridobljene energije je nizka, kar pripomore k večji izkoriščenosti takšnih virov in večanju prebivalstva.

# NARODNI PARKI

Med 49 narodnimi parki v Združenih državah Amerike je najbolj znan Veliki kanjon v Arizoni, ki se strmo spušča do 1800m globoko. Tudi čudoviti gorski svet v yosemitskem narodnem parku v Kaliforniji, ki so ga med preoblikovanjem zemeljske površine oblikovali mogočni ledeniki, privablja veliko obiskovalcev. Največ narodnih parkov je v zahodnem delu Združenih držav, med drugimi tudi dva na Havajih in osem na Aljaski. Na vzhodu ležijo narodni parki: Acadia, ki se razprostira ob zelo razčlenjeni obali zvezne države Maine, subtropski Everglades na Floridi in priljubljen narodni park Great Smoky Mountains, ki spada v apalaški gorski sistem.

#### NARAVNE NESREČE

[Orkan Katrina](http://sl.wikipedia.org/wiki/Orkan_Katrina) je leta 2005 ob obalah Mehiškega zaliva povzročil obilico gmotne škode in številne človeške žrtve. V vedno večji meri gre za [suše](http://sl.wikipedia.org/wiki/Su%C5%A1a), zgodovinsko je tako znan [Dust Bowl](http://sl.wikipedia.org/wiki/Dust_Bowl), medtem ko danes dolga obdobja brez padavin preživljajo jugozahodne regije ZDA. Veliko prihaja tudi do uničujočih [požarov](http://sl.wikipedia.org/wiki/Po%C5%BEar). [Tornadi](http://sl.wikipedia.org/wiki/Tornado) pustošijo po [zemeljskem površju](http://sl.wikipedia.org/wiki/Zemeljsko_povr%C5%A1je) [Velikega nižavja](http://sl.wikipedia.org/w/index.php?title=Veliko_ni%C5%BEavje&action=edit&redlink=1) in [srednjega zahoda](http://sl.wikipedia.org/w/index.php?title=Srednji_zahod_ZDA&action=edit&redlink=1), kjer se zlasti v pomladnem in poletnem času srečajo različne zračne mase – območje, znano kot [*Tornado Alley*](http://sl.wikipedia.org/w/index.php?title=Tornado_Alley&action=edit&redlink=1). Še ena [vremensko](http://sl.wikipedia.org/wiki/Vreme) pogojena nevarnost so [orkani](http://sl.wikipedia.org/wiki/Orkan), ki pustošijo po obalah [Mehiškega zaliva](http://sl.wikipedia.org/wiki/Mehi%C5%A1ki_zaliv). Zahodna obala Združenih držav in deli [Aljaske](http://sl.wikipedia.org/wiki/Aljaska) so izpostavljeni [ognjeniški](http://sl.wikipedia.org/wiki/Ognjenik) aktivnosti in [potresom](http://sl.wikipedia.org/wiki/Potres), saj so del pacifiškega [Ognjenega obroča](http://sl.wikipedia.org/w/index.php?title=Ognjeni_obro%C4%8D&action=edit&redlink=1). [Vroča točka](http://sl.wikipedia.org/wiki/Vro%C4%8Da_to%C4%8Dka) z ognjeniško aktivnostjo so neeksplozivni ognjeniki [Havajev](http://sl.wikipedia.org/wiki/Havaji), medtem ko je eksplozivni vulkan [Sveta Helena](http://sl.wikipedia.org/wiki/Sveta_Helena_%28ognjenik%29) na severozahodu ZDA.

**ZANIMIVOSTI**

Največja tragedija v sodobnem času, ki se je zgodila ZDA je bil napad na znamenita dvojčka (WTC), ki se je zgodil 11. septembra leta 2001. Napad je izvršila Al-Kajda. Od tega datuma dalje se ameriška vlada bori proti terorizmu po celem svetu.

Zanimiva je tudi primerjava, da v New Yorku živi 7,6 milijonov ljudi med tem, ko je v naši celotni državi le okoli 2 milijona ljudi.

Med družbene zanimivosti spadajo Kip svobode, Hooverjev jez, Las Vegas strip, Brooklynski most in druge. Te zanimivosti so ZDA lahko zgradile, zahvaljujoč njeni gospodarski moči in delovni sili. Nekatere med njimi so gradili tudi več let.

**Niagarski slapovi** so največja znamenitost severnovzhodnega dela ZDA, ki so na meji med ZDA in Kanado. Nastali so na reki Niagara, ki povezuje jezero Ontario in jezero Erie. Pogled s kanadske strani je veliko bolj veličasten, sploh v nočnem času, ko jih osvetljujejo z barvnimi reflektorji.